KCE บวกกว่า 3% สวนภาวะดัชนีติดลบ-โบรกฯเล็งหลุดเข้าคำนวณ SET50 รอบครึ่งหลังปีนี้
KCE บวกกว่า 3% สวนภาวะดัชนีติดลบ-โบรกฯเล็งหลุดเข้าคำนวณ SET50 รอบครึ่งหลังปีนี้ โดย ณ เวลา 11.02 น. อยู่ที่ระดับ 37.25 บาท บวก 1.25 บาท หรือ 3.47% ด้วยมูลค่าซื้อขาย 224.97 ล้านบาท
15 มิ.ย. 2561

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.02 น. อยู่ที่ระดับ 37.25 บาท บวก 1.25 บาท หรือ 3.47% ด้วยมูลค่าซื้อขาย 224.97 ล้านบาท ราคาหุ้นเด้งสวนภาวะดัชนีติดลบ โดย ณ เวลา 11.03 น. อยู่ที่ระดับ 1,701.17 จุด ลบ 8.69 จุด หรือ 0.51% ด้วยมูลค่าซื้อขาย 22,512.08 ล้านบาท

บล.ดีบีเอส วิคเคอร์ส ระบุว่า  ใกล้ประกาศ SET50,SET 100 คาดมีการเก็งกำไรสำหรับหุ้น ADD หรือขายออกล่วงหน้าสำหรับหุ้น DELETE
# ประมาณวันที่ 19 มิ.ย.61 นี้แล้ว ที่ SET จะประกาศ เพื่อมีผลใช้ตั้งแต่ 1 ก.ค.61-31 ธ.ค.61
# สำหรับ SET 50 สำหรับหุ้นเข้ามาใหม่ (ADD) คาดว่ามี BGRIM, DELTA, ESSO, GULF, KTC, RATCH, TOA  หุ้นนำออก (DELETE) ได้แก่ BCP, CBG, KCE, PSH, TPIPP, WHA
# สำหรับ SET 100 สำหรับหุ้นเข้ามาใหม่ (ADD) คาดว่ามี BLA, ERW, JAS, MBK, RS, THANI, VGI  หุ้นนำออก (DELETE) ได้แก่ ANAN, BA, BIG, EPG, GGC, JMART, JWD, MC, MONO, STA, THCOM, TTA, UNIQ
# การคัดเลือกหุ้นที่นำมาคำนวณใน SET50 &amp; SET100 พิจารณาจากมูลค่าการตลาด (Market Cap) และปริมาณ &amp; สภาพคล่องในการซื้อขายเป็นหลัก ไม่ได้พิจารณาถึงปัจจัยพื้นฐานหรืองบการเงินของบริษัทโดยตรง อย่างไรก็ตาม หุ้นที่ถูกคัดเลือกเข้ามาคำนวณใน SET50 หรือ SET100 ก็จะได้รับความสนใจจากนักลงทุนสถาบันทั้งในและต่างประเทศมากขึ้น ส่วนหุ้นที่ถูกคัดออกก็อาจจะถูกลดการลงทุนลง
บล.บัวหลวง ระบุว่า KCE: Ongoing copper price headache  หลังจากราคาทองแดงทรงตัวในกรอบมา 3 เดือน ล่าสุดราคาทองแดงมีการปรับตัวขึ้นมายืนเหนือ $7000/ตัน อีกครั้ง จากความกังวลปัญหาด้าน supply เนื่องจากอยู่ในระหว่างการพูดคุยสัญญาใหม่กับคนงานของเมืองที่ใหญ่ที่สุดในชิลี ซึ่งหากเจรจาไม่ลงตัวอาจมีการหยุดงานอีกครั้ง เหมือนที่เกิดขึ้นในปีที่แล้ว ซึ่งจากปัจจัยดังกล่าวจะเพิ่มความกดดันให้กับสภาวะต้นทุนของ KCE ในอนาคต
อย่างไรก็ตามคาดกำไรหลักฟื้นตัวเทียบไตรมาสก่อนหน้าในไตรมาส2/61 จากปัจจัยด้านฤดูกาลและค่าเงินที่เอื้อมากขึ้น แต่คาดกำไรหลักยังคงปรับตัวลดลงเทียบช่วงเดียวกันของปีก่อน ในอีก 3 ไตรมาสที่เหลือของปียังคงคำแนะนำ ขาย